Jüri Pootsmann

Jüri Pootsmann (g. 1994 m. liepos 1 d.) – Estijos dainininkas. Jis laimėjo šeštąjį muzikinio projekto „Eesti otsib Superstaari“ sezoną ir atstovavo Estijai 2016 m. „Eurovizijos“ dainų konkurse su daina „Play“. Jis pasirašęs sutartį su „Universal Music Baltics“.

2015 m. išleido pirmąjį savo EP albumą, prie kurio išleidimo prisidėjo Estijos muzikantas Vaiko Eplik bei kompozitoriai Sten Šeripov ir Kim W.

2016 m. gavo EMA (Eesti Muusikaauhindade) apdovanojimą kaip geriausias metų atlikėjas. Buvo nominuotas 5-iose kategorijose (metų pop albumas, metų atlikėjas, metų debiutinis albumas, metų geriausia daina, metų albumas). 

2016 m. lapkričio 18d. išleido studijinį albumą „Täna“ kompaktinio disko ir vinilo formatais.

Balso tipas - baritonas.

 Karjera 

 2015 m. „Eesti otsib Superstaari“ 

2015 m. vasario mėn. Pootsmann dalyvavo šeštame „Eesti otsib Superstaari“ sezone. Jis laimėjo šou 2015 m. gegužės 31 d., kai buvo išleistas jo debiutinis singlas „Torm“. Jis pasiekė 7 vietą Estijos radijo „Raadio Uuno“ įrašų tope. 2015 m. lapkričio 15 d. jis išleido singlą „Aga Siis“, kuris pasiekė 1 vietą radijo „Raadio Uuno“ įrašų tope.

 „Eurovizija“ 
2016 m. Pootsmann buvo paskelbtas vienu iš kandidatų Estijos nacionalinėje atrankoje „Eesti Laul 2016“ į 2016 m. „Eurovizijos“ dainų konkursą. 2016 m. vasario 20 d. Pootsmann atliko savo dainą antrajame pusfinalyje Estijos televizijos studijoje, Taline, ir pateko į finalą. Galutinis šou įvyko 2016 m. kovo 5 d. Talino arenoje „Saku Suurhall“. Renginio vedėjai buvo žurnalistai Ott Sepp ir Märt Avandi. J. Pootsmann pasiekė superfinalą ir laimėjo nacionalinę atranką su 32 394 žiūrovų balsais.

2016 m. „Eurovizijos“ dainų konkurse Estija dalyvavo pirmajame pusfinalyje. J. Pootsmann nepateko į finalą ir užėmė paskutinę (18-ąją) vietą – Estijos blogiausias rezultatas konkurse iki šiol.

 Pasirodymai 
2016 m. kovo 11 d. J. Pootsmann buvo pasirodęs dainoje „I Remember U“, sukurtoje „Cartoon“. Ji pasiekė 1 vietą „Raadio Uuno“ įrašų tope.

2016 m. pasirodė estų TV3 televizijos seriale „Padjaklubi“.

2016 m. spalio 30 d. kaip svečias pasirode estų muzikinėje laidoje Su nägu kõlab tuttavalt, kurioje atliko Olivia Newton-John dainą "Physical".

 Asmeninis gyvenimas 
Jüri Pootsmann, kaip ir dauguma moksleivių Estijoje, dainavo mokyklos chore, bet niekada nebuvo solistu. Vaikystėje šio dainininko balso tonas buvo toks aukštas, kad jis turėjo dainuoti chore kartu su merginomis, o ne vaikinais.

Jüri atrado savo vokalinius gebėjimus būdamas mainų studentu Danijoje, kur praleido metus. Taigi jis laisvai šneka danų kalba. Laisvalaikiu jis mėgsta vaikščioti vienas gamtoje, ypač Estijos miškuose. Jis taip pat yra interneto memų gerbėjas.

 Jüri Pootsmann ir grupė 
Koncertuose pasirodo su grupe, kurios nariai:
 Jüri Pootsmann (vokalas)
 Siim Avango (bosinė gitara, pritariamasis vokalas)
 Joonas Matias Sarapuu (klavišiniai)
 Pent Järve (gitara)
 Hans Kurvits (būgnai)

 Diskografija 

 Albumai 
 Jüri Pootsmann (2015)
 Täna (2016)

 Singlai 
 "Torm" (2015)
 "Aga Siis" (2015)
 "Nooled" (2015)
 "Sadama Peab" (2015)
 "Ainult Jooksen" (2015)
 "Play" (2016)
 "Nii Või Naa" (2016)
 "Ootan Und" (2016)
 "Täna" (2016)
 "Loving Arms" (2016)
 "Teisel Pool" (2016) 
 "Tuleta" (2016)
 "Silmades" (2016)
 "Liiga Kiire" (2016)
 "Otsin Sind Homme" (2016)
 "Üles Ei Vaata" (2016)

 Singlai kaip papildomo dainininko 
 "I Remember U" (su Cartoon) (2016)
 "Aga Siis (Remix) (su Metsakutsu) (2016)

 Išnašos 

Kategorija:Estijos atstovai Eurovizijoje
Kategorija:2016 m. Eurovizijos dalyviai‎